Virallinen lehti nro C 261 , 09/09/1996 s. 0188



A4-0247/96 Ehdotus neuvoston asetukseksi Bosnialle ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta (KOM(96)0123 - 8256/96 - C4-0333/96 - 96/0096(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan ensimmäinen viite a (uusi) >EP:n äänestyksessä hyväksytty teksti> ottaa huomioon Euroopan parlamentin 20. kesäkuuta 1996 antaman päätöslauselman entisen Jugoslavian jälleenrakentamista koskevasta komission tiedonannosta1 ja FYROMin avustamista koskevista julkilausumista, 1 Parlamentin istunnon pöytäkirja 20.6.1996, osa II, kohta 6 b (Tarkistus 2) Johdanto-osan ensimmäinen kappale >Alkuperäinen teksti> taloudellinen kehitys, kansalaisyhteiskunnan jälleenrakentaminen ja entisen Jugoslavian alueen tasavaltojen välinen alueellisen lähestymistavan mukaisesti, sellaisena kuin neuvosto on sen määritellyt, toteutettava yhteistyö ovat kiinteä osa Balkanin alueen rauhaa ja vakaita olosuhteita, >EP:n äänestyksessä hyväksytty teksti> taloudellinen kehitys, kansalaisyhteiskunnan jälleenrakentaminen, Bosnian ja Hertsegovinan palauttaminen siviilivaltioksi, joka ei ole sidoksissa kansallisuuksiin, sekä pidemmällä aikavälillä entisen Jugoslavian alueen tasavaltojen välisiin hyviin naapuruussuhteisiin perustuva yhteistyö edellyttävät kansainvälisen oikeuden soveltamista Balkanin alueella, (Tarkistus 3) Johdanto-osan kolmas kappale >Alkuperäinen teksti> Euroopan yhteisö on päättänyt osallistua näihin toimiin neuvoston asettamin edellytyksin, >EP:n äänestyksessä hyväksytty teksti> Euroopan yhteisö on päättänyt osallistua näihin toimiin Euroopan unionin asettamin poliittisin edellytyksin, (Tarkistus 4) Johdanto-osan neljäs kappale >Alkuperäinen teksti> Euroopan yhteisö aikoo asettaa tukensa edellytyksiksi Pariisissa 14 päivänä joulukuuta 1995 allekirjoitetuissa rauhansopimuksissa vahvistettujen poliittisten ja taloudellisten edellytysten noudattamisen sekä erityisesti ihmisoikeuksien kunnioittaminen, >EP:n äänestyksessä hyväksytty teksti> Euroopan yhteisö aikoo asettaa tukensa edellytyksiksi Pariisissa 14 päivänä joulukuuta 1995 allekirjoitetuissa rauhansopimuksissa vahvistettujen poliittisten ja taloudellisten edellytysten sekä erityisesti ihmisoikeuksien kunnioittaminen ja kansainvälisen yhteistyön, (Tarkistus 5) Johdanto-osan viides kappale >Alkuperäinen teksti> eri osapuolten välisen sovittelun edistämiseksi ja uusien selkkausten syntymisen estämiseksi on tarpeen kiinnittää erityistä huomiota toimiin, joilla on taloudellisia ja yhteiskunnallisia tavoitteita, kuten erityisesti työllisyys, kansalaisyhteiskunnan jälleenrakentaminen sekä pakolaisten ja siirtymään joutuneiden henkilöiden paluu ja uudelleensijoittaminen, >EP:n äänestyksessä hyväksytty teksti> eri osapuolten välisen sovittelun edistämiseksi ja uusien selkkausten syntymisen estämiseksi on tarpeen kiinnittää erityistä huomiota toimiin, joilla on taloudellisia ja yhteiskunnallisia tavoitteita, kuten erityisesti työllisyys, kansalaisyhteiskunnan jälleenrakentaminen, asevalvonta, pakolaisten, pakkosiirrettyjen henkilöiden ja kotiutettujen sotilaiden paluu ja uudelleensijoittaminen, (Tarkistus 6) Johdanto-osan kuudes kappale >Alkuperäinen teksti> tässä asetuksessa säädettyjen toimenpiteiden moitteettoman hallinnon takaamiseksi ja keskipitkän aikavälin toimien toteuttamiseksi olisi otettava käyttöön monivuotinen lähestymistapa, >EP:n äänestyksessä hyväksytty teksti> tässä asetuksessa säädettyjen toimenpiteiden moitteettoman hallinnon takaamiseksi ja keskipitkän aikavälin toimien toteuttamisen aloittamiseksi olisi otettava käyttöön monivuotinen lähestymistapa 31 päivään joulukuuta 1999 asti, ja (Tarkistus 7) Johdanto-osan kuudes kappale a (uusi) >EP:n äänestyksessä hyväksytty teksti> Euroopan yhteisön on rahallisen tuen toimeenpanon osalta oltava mahdollisimman avointa ja varojen käyttöä on valvottava tiukasti. (Tarkistus 8) 1 artiklan ensimmäinen alakohta >Alkuperäinen teksti> Yhteisö toteuttaa neuvoston vahvistamien erityisten edellytysten mukaisesti avustustoimenpiteitä, erityisesti hankkeita, yhteistyösohjelmia ja -toimia edistääkseen jälleenrakentamista, pakolaisten ja siirtymään joutuneiden henkilöiden paluuta sekä taloudellista ja alueellista yhteistyötä Bosniassa ja Hertsegovinassa, Kroatiassa, Jugoslavian liittotasavallassa ja entisen Jugoslavian tasavallassa Makedoniassa tässä asetuksessa säädettyjen perusteiden mukaisesti. >EP:n äänestyksessä hyväksytty teksti> Yhteisö toteuttaa neuvoston, komission ehdotuksesta ja parlamentin hyväksynnän saatuaan, vahvistamien erityisten edellytysten mukaisesti avustustoimenpiteitä, erityisesti hankkeita, yhteistyösohjelmia ja -toimia edistääkseen jälleenrakentamista, asevalvontaa, pakolaisten, siirtymään joutuneiden henkilöiden ja kotiutettujen sotilaiden paluuta sekä taloudellista ja alueellista yhteistyötä Bosniassa ja Hertsegovinassa, Kroatiassa, Jugoslavian liittotasavallassa ja entisen Jugoslavian tasavallassa Makedoniassa tässä asetuksessa säädettyjen perusteiden mukaisesti. (Tarkistus 9) 1 artiklan kolmas alakohta >Alkuperäinen teksti> Budjettivallan käyttäjä hyväksyy vuotuiset määrärahat rahoitusnäkymien mukaisesti. >EP:n äänestyksessä hyväksytty teksti> Tällä rahamäärällä ei rajoiteta budjettivallan käyttäjän toimivaltaa. Budjettivallan käyttäjä vahvistaa kunkin varainhoitovuoden määrärahat edellisten varainhoitovuosien toteutuksesta ja rahoitusnäkymien mukaisesta varojen saatavuudesta riippuen. (Tarkistus 10 ja 23) 2 artikla >Alkuperäinen teksti> Tämä asetus perustuu demokratian ja oikeusvaltion periaatteisiin, joihin olennaisesti kuuluvat ihmisoikeuksien ja perusvapauksien kunnioittaminen. Neuvoston vahvistamat erityisedellytykset, jotka koskevat entisen Jugoslavian kanssa tehtävän yhteistyön toteuttamista, ovat myös olennainen osa tätä asetusta. >EP:n äänestyksessä hyväksytty teksti> Tämä asetus perustuu demokratian ja oikeusvaltion periaatteisiin, joihin olennaisesti kuuluvat ihmisoikeuksien ja perusvapauksien kunnioittaminen. Neuvoston komission ehdotuksesta vahvistamat ja Euroopan parlamentin hyväksymät erityisedellytykset, jotka koskevat entisen Jugoslavian kanssa tehtävän yhteistyön toteuttamista, ovat myös olennainen osa tätä asetusta. >EP:n äänestyksessä hyväksytty teksti> Yhteisön tukea myönnetään tai jatketaan seuraavin edellytyksin: - rauhansopimuksen ehtoja on sovellettava - ihmisoikeuksia, vähemmistöjen oikeuksia ja kaikkien pakolaisten ja hätäsiirtolaisten paluuoikeutta on kunnioitettava - Jugoslavian liittotasavallan (Serbian ja Montenegron) on myönnettävä alueellaan sijaitsevalle Kosovolle laaja autonomia sekä taattava eri kansallisuuksien poliittiset ja kulttuuriin liittyvät oikeudet Vojvodinassa - on tehtävä yhteistyötä kansainvälisen rikosoikeuden kanssa sotarikosten osalta - markkinatalouden periaatteita on noudatettava. (Tarkistus 11) 2 artikla a (uusi) >EP:n äänestyksessä hyväksytty teksti> 2 a artikla Jos edunsaajamaa rikkoo edellä 2 artiklassa asetettuja ehtoja erityisesti demokratian ja ihmisoikeuksien periaatteiden osalta, neuvosto keskeyttää 1 artiklassa säädetyt tukitoimenpiteet toimien määrenemmistöllä komission ehdotuksesta ja Euroopan parlamenttia kuultuaan. (Tarkistus 12) 4 artiklan 1 kohta >Alkuperäinen teksti> 1. Yhteistyöhankkeiden, -ohjelmien ja -toimien tavoitteena on tukea jälleenrakennustoimintaa, edistää pakolaisten paluuta, sovittelua ja taloudellista yhteistyötä alueella sekä luoda tarpeelliset taloudelliset ja yhteiskunnalliset edellytykset edunsaajamaiden kehityksen perustaksi. >EP:n äänestyksessä hyväksytty teksti> 1. Hankkeiden, ohjelmien ja yhteistyötoimien tavoitteena on tukea jälleenrakennustoimintaa, edistää pakolaisten paluuta, sovittelua, hyviä naapuruussuhteita, asevalvontaa ja taloudellista yhteistyötä alueella sekä luoda tarpeelliset taloudelliset ja yhteiskunnalliset edellytykset edunsaajamaiden kehityksen perustaksi. (Tarkistus 13) 4 artiklan 2 kohdan luetelmakohdat >Alkuperäinen teksti> - alueelliset ja hyvään naapuruuteen liittyvät yhteistyöhankkeet sekä rajat ylittävät hankkeet, - sodasta kärsineiden infrastruktuurien ja muiden yksityisten tai julkisten kohteiden jälleenrakentaminen, - kansalaisyhteiskunnan lujittaminen - pakolaisten paluu, - pakolaisten, siirtymään joutuneiden henkilöiden ja entisten sotilaiden sijoittaminen tai uudelleensijoittaminen työelämään, - tuotantovälineiden kehittäminen talouden elvyttämiseksi, - yksityisen sektorin, erityisesti pienyritysten kehittäminen ja sijoitustoiminnan edistäminen, - valtioista riippumattomien elimien sekä kulttuuri- ja opetuslaitosten lujittaminen. >EP:n äänestyksessä hyväksytty teksti> - alueelliset, kansallisuuksien väliset ja hyvien naapuruussuhteiden edistämiseen liittyvät yhteistyöhankkeet sekä rajat ylittävät hankkeet, - sodasta kärsineiden infrastruktuurien ja muiden yksityisten tai julkisten kohteiden jälleenrakentaminen, - kansalaisyhteiskunnan lujittaminen - pakolaisten paluu, - pakolaisten, siirtymään joutuneiden henkilöiden ja entisten sotilaiden sijoittaminen tai uudelleensijoittaminen työelämään, - tuotantovälineiden kehittäminen talouden elvyttämiseksi, - yksityisen sektorin, erityisesti pienyritysten kehittäminen ja sijoitustoiminnan edistäminen, - valtioista riippumattomien elimien sekä kulttuuri- ja opetuslaitosten lujittaminen., - demokratian lujittaminen. (Tarkistus 14) 5 artikla >Alkuperäinen teksti> Rahoitettavat toimenpiteet valitaan erityisesti arvioimalla apuun oikeutettujen edunsaajien pyynnöt ottaen huomioon kiireellisyys, tosiasiallinen kyky ottaa vastaan apua, vaikutus pakolaisten ja siirtymään joutuneiden henkilöiden palaamiseen ja osapuolten väliseen sovintoon niiden osallistuessa yhdessä yhteisiin hankkeisiin. >EP:n äänestyksessä hyväksytty teksti> Rahoitettavat toimenpiteet valitaan ottaen huomioon erityisesti se, missä määrin poliittisia ehtoja on noudatettu, apuun oikeutettujen edunsaajien pyynnöt, kiireellisyys, avun tosiasiallinen vastaanottokyky, vaikutus pakolaisten ja hätäsiirtolaisten palaamiseen ja osapuolten väliseen sovitteluun. Apu on mahdollisuuksien mukaan myönnettävä hajautetusti. Tätä tarkoitusta varten yhteisön avun lopulliset vastaanottajat on saatava osallistumaan läheisesti hankkeiden valmisteluun ja täytäntöönpanoon. Tätä tarkoitusta varten komissio varmistaa paikallisen edustuksensa asianmukaisen tason. (Tarkistus 15) 7 artikla >Alkuperäinen teksti> Rahoituspäätöksissä sekä niihin perustuvissa yleissopimuksissa ja sopimuksissa määrätään erityisesti komission suorittamasta seurannasta ja varainhoidon valvonnasta sekä tilintarkastustuomioistuimen suorittamista tilintarkastuksista. >EP:n äänestyksessä hyväksytty teksti> Rahoituspäätöksissä sekä niihin perustuvissa yleissopimuksissa ja sopimuksissa määrätään erityisesti komission suorittamasta seurannasta ja varainhoidon valvonnasta sekä tilintarkastustuomioistuimen suorittamista tilintarkastuksista, jotka suoritetaan tarvittaessa paikalla. (Tarkistus 16) 8 artiklan 1 kohdan toinen alakohta >Alkuperäinen teksti> Yhteisön tämän asetuksen mukaisesti yhteisön rahoittamien toimien toteuttamiseksi tehtäviin hankinta- ja muihin sopimuksiin on sovellettava edunsaajavaltiossa vero- ja tullijärjestelyä, joka ei ole epäedullisempi kuin kyseisen valtion suosituimmuusasemassa olevaan valtioon tai suosituimmuusasemassa olevaan taloudellista kehitystä edistävään kansainväliseen järjestöön soveltama menettely. >EP:n äänestyksessä hyväksytty teksti> Yhteisön tämän asetuksen mukaisesti yhteisön rahoittamien toimien toteuttamiseksi tehtäviin hankinta- ja muihin sopimuksiin ei sovelleta vero- ja tullimaksuja. (Tarkistus 17) 9 artiklan ensimmäinen alakohta >Alkuperäinen teksti> Tarjouspyynnöt ja sopimukset ovat avoinna ketään syrjimättä kaikille jäsenvaltioiden ja edunsaajavaltioiden luonnollisille henkilöille ja oikeushenkilöille. Jäsenvalti$on tai edunsaajavaltion oikeushenkilöinä pidetään jäsenvaltion tai edunsaajavaltion lainsäädännön mukaisia oikeushenkilöitä, joiden hallinnollinen tai pääasiallinen toimipaikka on alueella, jolla sovelletaan Euroopan yhteisön perustamissopimusta, tai edunsaajavaltiossa taikka joiden sääntömääräinen kotipaikka on kyseisellä alueella tai kyseisessä valtiossa, jos henkilöiden toiminta liittyy tosiasiallisesti ja pysyvästi kyseisten alueiden tai valtioiden talouteen. >EP:n äänestyksessä hyväksytty teksti> Tarjouspyynnöt ja sopimukset ovat avoinna ketään syrjimättä kaikille jäsenvaltioiden, kaikkien asetuksen N:o 3906/89 (ETY) liitteessä 1 Phare- ohjelman täytäntöönpanemiseksi lueteltujen maiden ja edunsaajavaltioiden luonnollisille henkilöille ja oikeushenkilöille. Jäsenvaltion tai tuen saamisen ehdot täyttävän valtion oikeushenkilöinä pidetään jäsenvaltion tai tuen saamisen ehdot täyttävän valtion lainsäädännön mukaisia oikeushenkilöitä, joiden hallinnollinen tai pääasiallinen toimipaikka on alueella, jolla sovelletaan Euroopan yhteisön perustamissopimusta, tai tuen saamisen ehdot täyttävässä valtiossa taikka joiden sääntömääräinen kotipaikka on kyseisellä alueella tai kyseisessä valtiossa, jos henkilöiden toiminta liittyy tosiasiallisesti ja pysyvästi kyseisten alueiden tai valtioiden talouteen. (Tarkistus 18) 10 artiklan 2 kohta >Alkuperäinen teksti> Komissio päättää 12 artiklassa säädetyn menettelyn mukaisesti tehtyjen päätösten muuttamisesta kuulematta komiteaa asiasta silloin, kun niillä ei muuteta olennaisesti alkuperäisten hankkeiden ja toimien luonnetta eivätkä muutokset rahoituksen osalta ole suurempia kuin 20 prosenttia alkuperäisen sitoumuksen kokonaismäärästä eivätkä kokonaisuudessaan suurempia kuin 4 miljoonaa ecua. >EP:n äänestyksessä hyväksytty teksti> Komissio päättää 12 artiklassa säädetyn menettelyn mukaisesti tehtyjen päätösten muuttamisesta kuulematta komiteaa asiasta silloin, kun niillä ei muuteta olennaisesti alkuperäisten hankkeiden ja toimien luonnetta eivätkä muutokset rahoituksen osalta ole suurempia kuin 20 prosenttia alkuperäisen sitoumuksen kokonaismäärästä eivätkä kokonaisuudessaan suurempia kuin 4 miljoonaa ecua. Komitealle ilmoitetaan kaikista päätösten muutoksista. (Tarkistus 19) 12 artikla >Alkuperäinen teksti> 1. Komissiota avustaa komitea, jäljempänä «komitea», joka muodostuu jäsenvaltioiden edustajista ja jonka puheenjohtajana on komission edustaja. >EP:n äänestyksessä hyväksytty teksti> 1. Komissiota avustaa komitea, joka muodostuu yhdestä kunkin jäsenvaltion edustajasta ja jonka puheenjohtajana on komission edustaja. >Alkuperäinen teksti> 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytyksesi määrätyllä enemmistöllä, jotka neuvosto tekee komission ehdotuksesta. Jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. >EP:n äänestyksessä hyväksytty teksti> 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. >Alkuperäinen teksti> 3. Komissio päättää suunnitelluista toimenpiteistä, jos ne ovat komitean lausunnon mukaiset. >EP:n äänestyksessä hyväksytty teksti> 3. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. >Alkuperäinen teksti> Jos suunnitellut toimenpiteet eivät kuitenkaan ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto päättää asiasta määräenemmistöllä. >Alkuperäinen teksti> Jos neuvosto ei ole ratkaissut asiaa kolmen kuukauden kuluessa siitä, kun asia saatettiin sen käsiteltäväksi, komissio vahvistaa ehdotukset toimenpiteiksi. >Alkuperäinen teksti> 4. Komitea voi käsitellä kaikkia muita tämän asetuksen täytäntöönpanoa koskevia asioita, jotka puheenjohtaja saattaa sen käsiteltäviksi, mahdollisesti jäsenvaltion edustajan pyynnöstä, ja erityisesti toimien suunnittelua, niiden yleistä täytäntöönpanoa sekä yhteisrahoitusta koskevia asioita. >EP:n äänestyksessä hyväksytty teksti> 4. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. Komitean kokoukset ovat periaatteessa julkisia, jollei asiasta tehdä erityistä päinvastaista päätöstä, joka on asianmukaisesti perusteltu ja julkaistaan hyvissä ajoin. Komitea julkaisee esityslistansa kaksi viikkoa ennen kokousta. Se laatii julkisen luettelon jäsentensä ilmoittamista taloudellisista eduista. >Alkuperäinen teksti> 5. Komitea hyväksyy työjärjestyksensä määräenemmistöllä. (Tarkistus 20) 13 artiklan 1 kohta >Alkuperäinen teksti> 1. Komissio valvoo hankkeiden moitteetonta toteuttamista, joiden mukaisesti käynnissä olevat hankkeet ja toimet toteutetaan. >EP:n äänestyksessä hyväksytty teksti> 1. Komissio valvoo hankkeiden moitteetonta toteuttamista, joiden mukaisesti käynnissä olevat hankkeet ja toimet toteutetaan. Tätä tarkoitusta varten komissio huolehtii siitä, että käynnissä olevien hankkeiden laatua valvotaan ja niitä seurataan ja arvioidaan jatkuvasti siten, että hankkeiden toteuttamisen aikana ilmenevät ongelmat voidaan tunnistaa ja korjata nopeasti. (Tarkistus 21) 13 artiklan 3 kohta >Alkuperäinen teksti> Komissio antaa Euroopan parlamentille ja neuvostolle säännöllisesti tietoja avun toteutuksesta ja erityisesti 2 kohdassa tarkoitetusta arvioinnista. Se antaa myös Euroopan parlamentille ja neuvostolle vuosittain viimeistään 30 päivänä huhtikuuta asiaa koskevan kertomuksen. >EP:n äänestyksessä hyväksytty teksti> Komissio tiedottaa Euroopan parlamentille ja neuvostolle neljännesvuosittain tietoja avun toteutuksesta ja erityisesti 2 kohdassa tarkoitetusta arvioinnista sekä 4 artiklassa mainittujen edellytysten toteutuksesta. Se antaa myös Euroopan parlamentille ja neuvostolle vuosittain viimeistään 30 päivänä huhtikuuta asiaa koskevan kertomuksen. (Tarkistus 22) Liite, kohta 9 >Alkuperäinen teksti> 9. Jos tarjouksia pyydetään rajoitetuilta tarjoajilta, on komitean lopullisen lausunnon ja tarjouksen esittämisen välillä oltava vähintään 60 kalenteripäivän määräaika. Komissio voi kuitenkin kiireellisissä tapauksissa lyhentää kyseistä määräaikaa edellyttäen, että komitealle toimitetaan yksityiskohtainen selitys asiasta. >EP:n äänestyksessä hyväksytty teksti> 9. Jos tarjouksia pyydetään rajoitetuilta tarjoajilta, on komitean lopullisen lausunnon ja tarjouksen esittämisen välillä oltava vähintään 60 kalenteripäivän määräaika. Komissio voi kuitenkin kiireellisissä tapauksissa lyhentää kyseistä määräaikaa. >Alkuperäinen teksti> Rajoitetussa tarjouspyynnössä on annettava 60 kalenteripäivän määräaika tarjoamiseen kehottavan kirjeen toimittamispäivästä lukien. Kiireellisissä tapauksissa tätä määräaikaa voidaan lyhentää, mutta se ei voi missään tapauksessa olla lyhyempi kuin 40 kalenteripäivää. Komissio voi poikkeustapauksissa pidentää määräaikaa edellyttäen, että komitealle toimitetaan yksityiskohtainen selitys asiasta. Kaikki määräajan muutokset on ilmoitettava asianmukaisesti niille yrityksille, yhteisöille ja laitoksille, joita asia koskee. >EP:n äänestyksessä hyväksytty teksti> Rajoitetussa tarjouspyynnössä on annettava 60 kalenteripäivän määräaika tarjoamiseen kehottavan kirjeen toimittamispäivästä lukien. Kiireellisissä tapauksissa tätä määräaikaa voidaan lyhentää, mutta se ei voi missään tapauksessa olla lyhyempi kuin 40 kalenteripäivää. Komissio voi poikkeustapauksissa pidentää määräaikaa. Kaikki määräajan muutokset on ilmoitettava asianmukaisesti niille yrityksille, yhteisöille ja laitoksille, joita asia koskee. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi Bosnialle ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta (KOM(96)0123 - 8256/96 - C4-0333/96 - 96/0096(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(96)0123 - 96/0096(CNS)), - neuvoston kuultua sitä EY:n perustamissopimuksen 235 artiklan mukaisesti (C4-0333/96) muutetusta tekstistä (8256/96), - ottaa huomioon työjärjestyksensä 58 artiklan, - ottaa huomioon ulko- ja turvallisuusasiain sekä puolustuspolitiikan valiokunnan mietinnön sekä budjettivaliokunnan, taloudellisten ulkosuhteiden valiokunnan ja talousarvion valvontavaliokunnan lausunnot (A4-0247/96), 1. Hyväksyy neuvoston muutetun ehdotuksen siihen tekeminsä tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää aloittamaan sovittelumenettelyn, jos neuvosto aikoo poiketa parlamentin hyväksymästä sanamuodosta; 4. Kehottaa puhemiestään välittämään tämän lausunnon neuvostolle ja komissiolle.